**Ansøgning om udbetaling af pristillæg til elektricitet produceret på forsøgsvindmøller uden for de nationale testcentre (Østerild eller Høvsøre)**

*§ 35 d i lov om fremme af vedvarende energi, jf. lovbekendtgørelse nr. 125 af 7. februar 2020, som ændret ved lov nr. 499 af 1. maj 2019, og bekendtgørelse nr. 1909 af 9. december 2020 om pristillæg til elektricitet fremstillet på forsøgsvindmøller på land uden for de to nationale testcentre*

**BLANKETTEN KAN UDFYLDES PÅ SKÆRMEN**

*Vi anbefaler ikke at privatpersoner ansøger via mail, idet vores mailsystem ikke er krypteret.*

**BLANKETTEN INDSENDES PR. MAIL TIL** **FO@ENS.DK****, PR. POST ELLER e-Boks**

*Vejledning til at sende post via e-Boks findes nederst i dette dokument. Ved angivelse af CPR på blanketten opfordres til at anvende e-Boks eller almindelig post.*

Vejledning til udfyldelse findes på side 3 - 4. Har du yderligere spørgsmål til udfyldelse er du velkommen til at ringe til vores support på 70 20 13 53 eller læse mere på vores hjemmeside [www.ens.dk](http://www.ens.dk). Vejledning om Energistyrelsens behandling af personoplysninger findes i bilag 1.

**1. TilsagnsID**

|  |  |
| --- | --- |
|  | TilsagnsID: |

**2. Information om ejer**

|  |  |
| --- | --- |
|  | Ejers CPR nr. *eller* CVR nr.: |

**3. Information om vindmøllen**

|  |  |
| --- | --- |
|  | GSRN nummer: |
|  | Installationsadresse: |
|  | Postnr.: | By: |
|  | Dato for nettilslutning: |
|  | Vindmøllen eller vindmøllernes unikke serienummer eller serienumre: |

**4. Erklæringer**

Ansøger bekræfter, at værditabsordningen er gennemført, hvis projektet er omfattet af værditabsordningen i §§ 6-12 i lov om fremme af vedvarende energi.

Ansøger bekræfter, at vindmøllen eller vindmøllerne er nettilsluttet senest to år efter meddelelse af tilsagn.

Ansøger bekræfter, at vindmøllen eller vindmøllerne er fabriksnye eller nyerhvervede og højst fem år gamle og ombyggede til forsøg og demonstration.

Ansøger bekræfter, at vindmøllen eller vindmøllernes installeret effekt er som oplyst i tilsagnet, eller angiver her vindmøllen eller vindmøllernes installerede effekt målt i megawatt i forsøgsperioden, hvis den afviger fra den oplyste effekt i ansøgning om tilsagn (MW): \_\_\_\_\_\_\_\_\_\_\_\_

**5. Dokumentation for certificering**

Der skal vedlægges dokumentation for certificering af vindmøllen eller vindmøllerne i overensstemmelse med definitionen af en forsøgsvindmølle jf. § 2, i bekendtgørelse nr. 1909 af 9. december 2020 om pristillæg til elektricitet fremstillet på forsøgsvindmøller på land uden for de to nationale testcentre. En forsøgsmølle er i § 2 defineret som en vindmølle, som opstilles på land og uden for de to nationale testcentre for store vindmøller ved Høvsøre og Østerild, og som under støtteperioden enten har et prototypecertifikat, jf. § 5 i bekendtgørelse nr. 73 af 25. januar 2013 om teknisk certificeringsordning for vindmøller med senere ændringer eller et certifikat til vindmøller, der opbygges til forsøg og demonstration, og hvor der foreligger en forsøgsplan, jf. § 8 i bekendtgørelse nr. 73 af 25. januar 2013 om teknisk certificeringsordning for vindmøller med senere ændringer

**6. Dokumentation for stamdataregistret**

Der skal vedlægges dokumentation for, at vindmøllen eller vindmøllerne er anmeldt til det register, som er nævnt i § 85 a, stk. 2, nr. 2, i lov om elforsyning (Stamdataregisteret).

**7. Dokumentation for, om vindmøllen eller vindmøllerne er fabriksnye eller nyerhvervede og højst fem år gamle og ombyggede til forsøg og demonstration**

Der skal vedlægges dokumentation for, at vindmøllen eller vindmøllerne er fabriksnye eller nyerhvervede og højst fem år gamle og ombyggede til forsøg og demonstration.

**8. Underskrift**

Ved min/vores underskrift/underskrifter indestår jeg/vi for rigtigheden af de angivne oplysninger i ansøgningen og de vedhæftede dokumenter.

|  |  |  |
| --- | --- | --- |
|  | Dato: | Navn: (blokbogstaver) |
|  | Underskrift: |

**OBS:** Ved anvendelse af fuldmagtshaver, skal der vedlægges fuldmagt herfor.

**Vejledning til udfyldelse af ansøgningsskemaet**

**Sådan udfyldes blanketten**

Dette skema skal anvendes ved ansøgning om udbetaling om pristillæg til forsøgsvindmøller uden for de nationale testcentre (Østerild eller Høvsøre). Støtteordningen fremgår af § 35 d i lov om fremme af vedvarende energi (VE-loven), jf. lovbekendtgørelse nr. 125 af 7. februar 2020, som ændret ved lov nr. 499 af 1. maj 2019, og af bekendtgørelse nr. 1909 af 9. december 2020. Støtteordningen udgør statsstøtte i form af et pristillæg på 1,54 øre pr. kWh i 20 år fra nettilslutningen. Støtteordningen udgør statsstøtte i form af et tilskud, som er godkendt af Europa-Kommissionen ved statsstøttegodkendelse SA.57507 (2020/PN), i medfør af Europa-Kommissionens Retningslinjer for statsstøtte til miljøbeskyttelse og energi 2014-2020 af 28. juni 2014, (EU-Tidende 2014, C 200, s. 1) ), som forlænget til udgangen af 2021 af Europa-Kommission ved Meddelelse fra Kommissionen om forlængelse og ændring af retningslinjerne for statsstøtte med regionalt sigte for 2014-2020, retningslinjerne for statsstøtte til fremme af risikofinansieringsinvesteringer, retningslinjerne for statsstøtte til miljøbeskyttelse og energi, rammebestemmelserne for statsstøtte til redning og omstrukturering af kriseramte ikke-finansielle virksomheder, meddelelsen om kriterier for analysen af, hvorvidt statsstøtte til fremme af gennemførelsen af vigtige projekter af fælleseuropæisk interesse er forenelig med det indre marked, meddelelsen fra Kommissionen om rammebestemmelser for statsstøtte til forskning og udvikling og innovation samt meddelelsen fra Kommissionen til medlemsstaterne om anvendelse af artikel 107 og 108 i traktaten om Den Europæiske Unions funktionsmåde på kortfristet eksportkreditforsikring af den 2. juli 2020, (EU-Tidende 2020, C 224, s. 2). Statsstøttegodkendelsen, retningslinjerne, loven og bekendtgørelsen er normerende for indholdet i dette ansøgningsskema.

Nedenfor findes en kort vejledning til udfyldelse af visse felter i ansøgningsskemaet. Hvis udfyldelse af ansøgningen giver anledning til spørgsmål, kan der rettes henvendelse til Energistyrelsen. Kontaktoplysninger fremgår sidst i dette afsnit.

Ansøgningsskemaet bedes udfyldt elektronisk. Hvis ansøgningsskemaet printes og udfyldes i hånden, skal ansøgningsskemaet udfyldes med blokbogstaver.

**TilsagnsID:**

TilsagnID’et vil fremgå af overskriften i det tilsagn om pristillæg, som du har modtaget fra Energistyrelsen.

**Ansøger**

Der kan indgives én ansøgning pr. projekt.

**CVR-nummer eller CPR-nummer**

Hvis ansøger er en person, det vil sige, hvis ansøger ikke er en juridisk person, så skal ansøger angive sit CPR-nummer i ansøgningsskemaet. Hvis ansøger ikke har et CPR- nummer eller CVR-nummer, kan et nationalt identifikationsnummer i stedet anvendes.

**Erklæringer**

Der skal kun sættes et kryds pr. erklæring.

**Underskrift**

Det er den/de tegningsberettigede for virksomheden, der skal underskrive ansøgningen. Ansøgningen skal være vedlagt dokumentation for tegningsberettigelsen. Ansøgningen kan udfyldes og underskrives af en anden, hvis ansøgningen er vedlagt en fuldmagt og dokumentation for ejerforholdet og tegningsberettigelsen.

Ansøgningen er udfyldt med felt til dag, navn og underskrift for én person. Hvis to eller flere personer skal underskrive, så skal hver af de tegningsberettigede udfylde en dag, navn og underskrift.

Hvis ansøger er en privatperson, og ansøgningen underskrives af en anden end denne, skal ansøgningen vedlægges en fuldmagt.

**Indsendelse af ansøgning**

Ansøgningen indsendes pr. e-mail til FO@ENS.DK eller med e-Boks. Ansøgningen kan også indsendes med almindelig post til Energistyrelsen, Afregning og Support af VE, Niels Bohrs Vej 8D, 6700 Esbjerg. Spørgsmål til udfyldelse af ansøgningen kan rettes til samme e-mailadresse eller telefonisk til 70 20 13 53.

Energistyrelsen anbefaler ikke, at privatpersoner ansøger via e-mail, idet e-mailsystemet ikke er krypteret. Indsend i stedet blanketten via e-Boks eller pr. post.

Virksomheder kan indsende ansøgningen pr. e-mail til FO@ENS.DK, pr. post eller via e-Boks.

**Vejledning til at sende post til Energistyrelsen via e-Boks**

|  |  |  |
| --- | --- | --- |
|  | 1. Gå til www.e-boks.dk.2. Log på som privat.3. Log ind med NemID.4. Vælg ”Skriv ny post” (øverst til højre), når du er logget på.5. Tryk på ”Vælg modtager.”. | 6. Skriv ”Energistyrelsen” og tryk på søgeknappen.7. Tryk på ”Solceller, vindmøller og øvrige VE anlæg” i boksen/vinduet.8. Dernæst kan du udfylde emne, vedhæfte en fil (via clips-ikonet) og skrive en besked.9. Tryk på ”Send”. |

**Bilag 1**

**Oplysninger om vores behandling af dine personoplysninger mv.**

**Energistyrelsen er dataansvarlig**

Energistyrelsen er dataansvarlig for behandlingen af de personoplysninger, som vi har modtaget om dig. Du finder vores kontaktoplysninger nedenfor:

Energistyrelsen

Carsten Niebuhrs Gade 43

1577 København V

CVR-nr.: 59 77 87 14

Telefon: 33 92 67 00

E-mail: ens@ens.dk

Hvis du har spørgsmål til vores behandling af dine personoplysninger, er du altid velkommen til at kontakte os.

**Energistyrelsens databeskyttelsesrådgiver**

Hvis du har spørgsmål til vores behandling af dine personoplysninger, er du også altid velkommen til at kontakte vores databeskyttelsesrådgiver.

Du kan kontakte vores databeskyttelsesrådgiver på følgende måder:

Telefon: 72 54 57 41

Mail: dpo@kefm.dk

Brev: Styrelsen for Dataforsyning og Effektivisering

 Rentemestervej 8

 2400 København NV

 Att. Databeskyttelsesrådgiver Bibi Aminah Shah

**Formålene med og retsgrundlaget for behandlingen af dine personoplysninger**

Vi behandler dine personoplysninger til følgende formål:

* Behandling af din ansøgning om pristillæg og efterfølgende administration af et evt. tilsagn om pristillæg.
* Opbevaring til dokumentations- og kontrolformål.
* Udbetaling af pristillæg

Retsgrundlaget for vores behandling af dine personoplysninger følger af:

* Bekendtgørelse nr. 1909 af 9. december 2020 om pristillæg til elektricitet fremstillet på forsøgsvindmøller på land uden for de to nationale testcentre.
* Databeskyttelsesforordningens artikel 6, stk. 1, litra e, jf. databeskyttelseslovens § 6, stk. 1.

Kategorier af personoplysninger

Vi behandler følgende kategorier af personoplysninger om dig:

* Almindelige personoplysninger:
	+ Personoplysninger som du indsender i forbindelse med din ansøgning og den efterfølgende sagsbehandling.

**Modtagere af personoplysninger**

Energistyrelsen videregiver eller overlader dine personoplysninger til følgende modtagere:

* Databehandlere som understøtter Energistyrelsens journaliserings- og sagsbehandlingssystemer

**Hvor dine personoplysninger stammer fra**

Ud over de personoplysninger, som du selv indsender i forbindelse med din ansøgning, indhenter Energistyrelsen til brug for sagsbehandlingen personoplysninger fra:

* CPR registeret:
	+ Navn på personen med det CPR nummer, der er angivet i ansøgningen, hvis det ikke er CVR der er angivet.
	+ Adresse på personen med det CPR nummer, der er angivet i ansøgningen, hvis det ikke er CVR der er angivet.

**Opbevaring af dine personoplysninger**

Vi kan på nuværende tidspunkt ikke sige, hvor længe vi vil opbevare dine personoplysninger. Dog kan vi oplyse dig om, at dine personoplysninger senest slettes, når der ikke længere er et sagligt behov for at opbevare de pågældende personoplysninger.

**Dine rettigheder**

Du har efter databeskyttelsesforordningen en række rettigheder i forhold til vores behandling af personoplysninger om dig.

Hvis du vil gøre brug af dine rettigheder skal du kontakte os.

### Ret til at se personoplysninger (indsigtsret):

Du har ret til at få indsigt i de persondata, som vi behandler om dig. Du kan anmode om indsigt i de persondata, som vi har registreret om dig, herunder de formål, som data er indsamlet til. Vi vil efterkomme din indsigtsanmodning så hurtigt som muligt og senest en måned efter, at vi har modtaget din henvendelse.

### Ret til berigtigelse (rettelse):

Du har ret til at få urigtige personoplysninger om dig selv rettet. Du har også ret til at få dine personoplysninger suppleret med yderligere oplysninger, hvis dette vil gøre dine personoplysninger mere fuldstændige og/eller ajourførte.

### Ret til sletning:

I særlige tilfælde har du ret til at få slettet personoplysninger om dig, inden tidspunktet for vores almindelige generelle sletning indtræffer.

### Ret til begrænsning af behandling:

Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle personoplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

### Ret til indsigelse:

Du har i visse tilfælde ret til at gøre indsigelse mod vores ellers lovlige behandling af dine personoplysninger.

### Ret til at transmittere personoplysninger (dataportabilitet):

Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

**Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).